paragraph_text: Hasan Gökhan Şaş nije "dozvolio" da mu ta sramota upropasti karijeru te se sljedeće sezone 1999./00. izborio za stalno mjesto u Galatasarayu. To je ujedno bila i povijesna sezona ne samo za klub nego i za turski nogomet, jer je klub 2000. osvojio Kup UEFA u finalu protiv Arsenala. Na utakmici je nakon neriješenog rezultata, istanbulski Galatasaray boljim izvođenjem jedanaesteraca postao prvi turski klub u povijesti koji je osvojio neki europski trofej. Iste godine klub je u finalu Superkupa Europe u Monaku, pobijedio madridski Real.